CELEX: 32004D0527
Language: mt
Date: 2004-06-28 00:00:00
Title: Id-Deċiżjoni tal-Kunsill tat- 28 ta' Ġunju 2004 fuq it-talba tal-Burkina Faso sabiex taderixxi mal-Protokoll fuq iz-Zokkor mill-ACP

30.5.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               83
            
         ID-DEĊIŻJONI TAL-KUNSILL
   tat-28 ta' Ġunju 2004
   fuq it-talba tal-Burkina Faso sabiex taderixxi mal-Protokoll fuq iz-Zokkor mill-ACP
   (2004/527/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 133, flimkien ma' l-ewwel sentenza ta' l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Id-Dikjarazzjoni Konġunta dwar il-Protokoll 3 dwar iz-Zokkor mill-ACP tal-Ftehim ta' Sħubija ACP-KE (1) tipprovdi li kull talba minn Parti Kontraenti għall-Konvenzjoni mill-Istati Afrikani, tal-Karibew u tal-Paċifiku (ACP) li mhix imsemmija speċifikament f'dak il-Protokoll sabiex tieħu sehem fid-disposizzjonijiet tiegħu għandha tkun eżaminata.
            
         
               (2)
            
            
               Il-Burkina Faso hija Stat ACP li huwa Parti Kontraenti għall-Ftehim ta' Sħubija ACP-KE u talbet f'Novembru 2000 sabiex tieħu sehem fid-disposizzjonijiet tal-Protokoll imsemmi.
            
         
               (3)
            
            
               F'ittra tat-30 ta' Settembru 2002, l-Istati ACP urew il-kunsens tagħhom għall-adeżjoni tal-Burkina Faso mal-Protokoll imsemmi.
            
         
               (4)
            
            
               Eżami tat-talba tal-Burkina Faso wera li l-pajjiż mhux pajjiż esportatur nett taz-zokkor u mhux kapaċi jesporta z-zokkor fuq bażi permanenti.
            
         
               (5)
            
            
               Huwa xieraq li din il-konklużjoni tintbagħat lill-Burkina Faso permezz ta' ittra,
            
         IDDEĊIEDA KIF ĠEJ:
   Artikolu Uniku
   It-talba tal-Burkina Faso sabiex taderixxi mal-Protokoll 3 dwar iz-zokkor mill-ACP-KE tal-Ftehim ta' Sħubija ACP-KE mhix aċċettata.
   L-ittra mehmuża għandha tinbagħat lill-Burkina Faso.
   
      Magħmula fil-Lussemburgu, nhar it-28 ta' Ġunju 2004.
      
         
            Għall-Kunsill
         
         
            Il-President
         
         M. CULLEN
      
   
   
      (1)  ĠU L 317, tal-15.12.2000, p. 267.
   
      ANNESS
      Brussell,
      Eċċellenza,
      Għandi l-unur li nirreferi għall-ittra tiegħek li ġġib id-data tat-8 ta' Novembru 2000 li titlob l-adeżjoni mal-Protokoll dwar iz-zokkor mill-ACP. F'konformità mad-Dikjarazzjoni Konġunta annessa mal-Protokoll dwar iz-zokkor mill-ACP, il-Komunità Ewropea eżaminat it-talba tiegħek u waslet għall-konklużjoni li fil-preżent il-Burkina Faso mhix f'pożizzjoni li tissodisfa fuq bażi permanenti l-obbligi tal-Protokoll. F'każijiet preċedenti, il-kapaċità li dawn l-obbligi jiġu sodisfatti kienet definita mill-fatt li l-pajjiż in kwistjoni kien esportatur nett taz-zokkor.
      Għalhekk jisgħobbija li l-Komunità ma tistax taċċetta t-talba tal-Burkina Faso sabiex tingħaqad mal-Protokoll taz-Zokkor.
      Kopja ta' din l-ittra intbagħtet lis-Segretarju Ġenerali ta' l-Istati ACP.
      Jekk jogħġbok aċċetta, Eċċellenza, l-assigurazzjoni tal-kunsiderazzjoni mill-aktar għolja tiegħi.
      
         Għan-nom tal-Kunsill ta' l-Unjoni Ewropea